बस ने पहले बाइक, फिर रिक्शा में मारा धक्का, बाल-बाल बचे तीन लोग, एक बच्चा हुआ जख्मी
लगातार हो रहे हादसे, पर सिटी बसों में नहीं लग रहा स्पीड गवर्नर
तेजरफ्तार से रही सिटी बस बस ने पहले बाइक को धक्का मारा फिर भागने के चक्कर में रिक्शा को ठोक दिया। शुक्रवार दोपहर नाला रोड में हुई इस घटना में बाइक पर सवार दो लोग और रिक्शाचालक बाल-बाल बच गए पर वहां से पैदल गुजर रहा एक बच्चा जख्मी हो गया। घटना के विरोध में उग्र लोगों ने हंगामा किया।
बस में तोड़फोड़ भी की। बाइक बस के नीचे गई और क्षतिग्रस्त हो गई। वहीं रिक्शा भी टूट गया। भीड़ को देख किसी तरह चालक बस छोड़कर फरार हो गया। बस पर सवार सहमे यात्री वहां से पैदल चले गए। सूचना मिलने पर कदमकुआं पुलिस पहुंची। ट्रैफिक थानेदार ने बताया कि बस का जब्त कर लिया गया है। चालक का सुराग लगाया जा रहा है।
बस स्टेशन की ओर से नाला रोड होते हनुमाननगर जा रही थी। इसी बीच तेजी से बस चलाने के चक्कर में चालक ने बाइक को धक्का मार दिया। लोग बस को रोकने के लिए शोर करने लगे पर चालक ने वहां से भागने के चक्कर में रफ्तार बढ़ा दी और वहीं पर रिक्शा को भी धक्का मार दिया। स्थानीय लोगों ने बताया कि नाला रोड भीड़-भाड़ वाला रोड है। बस और अन्य वाहनोें की रफ्तार तेज रहती है। कई बार प्रशासन को इस बारे में सूचना दी गई लेकिन कुछ नहीं हुआ। आए दिन इस तरह की घटना होती रहती है।
सिर्फ आदेश, अमल नहीं
केंद्रीयसड़क परिवहन और राजमार्ग मंत्रालय ने अप्रैल 2015 में राज्य सरकारों को स्पीड गवर्नर लगाने आदेश दिया था। राज्य परिवहन विभाग ने अप्रैल 2016 में अधिसूचना जारी कर स्कूली वाहनों और कॉमर्शियल वाहनों में स्पीड गवर्नर लगाने की बात कही। इसके 8 माह बाद 9 जनवरी 2017 को परिवहन विभाग ने फिर अधिसूचना जारी की है। जिला परिवहन पदाधिकारी अजय कुमार ठाकुर ने बताया स्पीड गर्वनर के लिए इस माह के अंत तक एजेंसी का चयन किया जाएगा।
नाला रोड पर सिटी बस से टक्कर लगने के बाद एक बाइक उसी में फंसी रह गई। वहीं उसी बस के धक्के से एक रिक्शा भी टूट गया।
शहर में तेजगति से चलने वाले कॉमर्शियल वाहनों से लगातार हादसे हो रहे हैं। इन वाहनों के गति को नियंत्रित करने के लिए सड़क परिवहन मंत्रालय ने 22 माह पहले स्पीड गवर्नर लगाने का आदेश दिया था। लेकिन, आजतक एक भी वाहन में स्पीड गवर्नर नहीं लगा। जबकि तेज रफ्तार वाहनों से दो माह में अाधा दर्जनों लोगों की मौत हो चुकी है। कई लोग घायल भी हुए हैं। कॉमर्शियल वाहनों सवारी वाहनों को 60 किलोमीटर प्रतिघंटा का स्पीड गवर्नर लगाना है। स्कूली वाहनों में 40 किलोमीटर प्रतिघंटा के स्पीड से चलने वाला स्पीड गवर्नर लगाया जाएगा।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva